איסה ריי

ג'ו-איסה ריי דיופ (באנגלית: Jo-Issa Rae Diop; נולדה ב-12 בינואר 1985), הידועה כאיסה ריי, היא שחקנית, תסריטאית, במאית, מפיקה, ויוצרת סדרות רשת. עבודתה צברה תשומת לב ציבורית תחילה בסדרת הרשת שלה ביוטיוב, Awkward Black Girl. לאחר מכן היא זכתה בהכרה גדולה יותר עבור יצירתה, כתיבתה, וכיכובה בסדרת הטלוויזיה ב-HBO, "לא בטוחה". על הופעתה בסדרה זו, היא הייתה מועמדת פעמיים לפרס גלובוס הזהב השחקנית הטובה ביותר – סדרת טלוויזיה קומית או מוזיקלית וכן לפרס אמי לבידור בפריים טיים לשחקנית הראשית המצטיינת בסדרת קומדיה.

מאז 2011, ריי ממשיכה לפתח את ערוץ היוטיוב שלה, אשר כולל מגוון סרטים קצרים, סדרות אינטרנט ותוכן אחר שנוצר על ידי אנשים של צבע.

 תחילת דרכה 
ריי נולדה בלוס אנג'לס, קליפורניה. אביה, ד"ר עבדולאיה דיופ, הוא רופא ילדים ונאונטולוג מסנגל, ואמה, דלינה דיופ (לבית הייוורד), היא מורה מלואיזיאנה. הוריה של ריי נפגשו בצרפת, במהלך לימודיהם. היא אחת מחמישה ילדים. המשפחה התגוררה בדקר, סנגל במשך תקופה קצרה במהלך ילדותה.

בתור ילדה, ריי התגוררה בפוטומק, מרילנד, שם היא גדלה עם "דברים שאינם נחשבים 'שחורים', כמו נבחרת השחייה, הוקי שדה, וסדרי הפסח אצל החברות הטובות היהודיות." כשהייתה בכיתה ו', משפחתה עברה לגור בשכונת ויו פארק-וינדזור הילס  האמידה במחוז לוס אנג'לס, שם היא למדה בחטיבת ביניים בה רוב התלמידים היו שחורים. ריי מספרת שהיו נוזפים בה שם על זה שהיא "מתנהגת לבן", ובתחילה השתדלה להתאים את עצמה ל"הווייה השחורה", כפי שהיה מצופה ממנה. את לימודי התיכון היא סיימה בבית ספר תיכון למדעים, שם התחילה להתעניין במשחק. הוריה התגרשו כשהיא הייתה בתיכון.

ב-2007, ריי סיימה תואר ראשון בלימודי אפריקה ואפריקאים-אמריקאים באוניברסיטת סטנפורד. כסטודנטית, היא יצרה קליפים מוזיקליים, כתבה וביימה מחזות, ויצרה סדרת ריאליטי מדומה בשם Dorm Diaries בשביל הכיף. בסטנפורד, ריי פגשה את טרייסי אוליבר, שעזרה לה להפיק את Awkward Black Girl וגם כיכבה בתוכנית בתפקיד נינה.

אחרי סיום התואר, ריי זכתה במלגת תיאטרון ב"תיאטרון הציבורי" בניו יורק. אוליבר וריי התחיל ללמוד ביחד באקדמיה לקולנוע בניו יורק. ריי עבדה בעבודות מזדמנות, ובשלב מסוים התלבטה בין המשך לימודים במשפטים או מנהל עסקים, אך בסופו של דבר נטשה את שני הרעיונות, כאשר Awkward Black Girl התחילה להצליח ב-2011.

 קריירה 
 Awkward Black Girl 
פרק הבכורה של סדרת הרשת של ריי, Awkward Black Girl, עלה ליוטיוב ב-2011. הסדרה עוסקת בחייה של "ג'יי" (באנגלית: J), אותה מגלמת ריי כשהיא באינטראקציה עם עמיתים לעבודה ומושאי אהבה אשר מכניסים אותה לסיטואציות לא נעימות. הסיפור מסופר בגוף ראשון, בנרטיב של ג'יי, שחושפת את רגשותיה בין כמספרת, ובין באמצעות סצנת חלום.

הסדרה הפכה לוויראלית מפה לאוזן, ובאמצעות בלוגים והמדיה החברתית, וכתוצאה מכך זכתה בסיקור בתקשורת המרכזית. כדי לממן את שארית העונה הראשונה, ריי וטרייסי אוליבר, שהפיקה והשתתפה בסדרה עם ריי, החליטו לגייס כסף עבור הסדרה דרך Kickstarter. ב-11 באוגוסט 2011 הן גייסו $56,269 מ-1,960 תרומות, פרסמה את שארית העונה בערוץ היוטיוב של ריי.

ריי בסופו של דבר יצרה שיתוף פעולה עם פארל ויליאמס, והעלתה את פרק הבכורה של העונה השנייה של הסדרה בערוץ היוטיוב שלו, iamOTHER. ריי התחיל גם להעלות תכנים מקוריים אחרים בערוץ שלה, בעיקר תכנים פרי עבודתם ובכיכובם של אנשים של צבע.

ב-2013, Awkward Black Girl זכתה בפרס שורטי לתוכנית הרשת הטובה ביותר. ריי יצרה את Awkward Black Girl כי היא הרגישה שהסטריאוטיפים ההוליוודיים של נשים אפריקאיות-אמריקאיות הם מגבילים, ולא מדברים אליה כאישה שחורה.

על ידי שימוש ב-YouTube בתור הפורום היצירתי שלה, ריי שמרה על אוטונומיה בעבודתה, מכיוון שהיא כותבת, מצלמת, מפיקה, ועורכת בעצמה את רוב עבודתה. סדרות הרשת האחרות של ריי—Ratchet Piece Theater, The "F" Word, Roomieloverfriends, ו-The Choir, בין השאר—גם מתמקדים בחוויות האפריקאיות-אמריקאיות שאינן מיוצגות בתקשורת המיינסטרים.

 לא בטוחה 
ב-2013, ריי התחילה לעבוד על פיילוט לסדרה קומית עם לארי וילמור, שבה היא תככב. הסדרה, על החוויות המביכות של אישה אפריקאית-אמריקאית, נקראה "לא בטוחה". HBO קנו את הפיילוט בתחילת 2015, ולאחר מכן אישרו את המשך הסדרה. מאז השקתה ב-2016, הסדרה ממשיכה לגרוף את שבחי הביקורת; אריק דגאנס מ-NPR כתב כי "ריי הפיקה סדרה אשר מרגישה מהפכנית רק על ידי כך שהיא צוחקת על חייה של אישה שחורה ממוצעת בת עשרים ומשהו."

ב-2017, מכון הסרטים האמריקאי בחר זה בסדרה בתור אחת מ"10 סדרות הטלוויזיה הטובות של השנה". על הופעתה בסדרה, ריי הייתה מועמדת פעמיים לפרס גלובוס הזהב לשחקנית הטובה ביותר – סדרת טלוויזיה קומית או מוזיקלית, ב-2017 ו-2018, ולפרס אמי לבידור בפריים טיים.

ב-14 בנובמבר 2016, HBO חידשה את התוכנית לעונה שנייה. בכורת העונה השנייה שודרה ב-23 ביולי 2017. ב-8 באוגוסט 2017, הוכרז כי הסדרה חודשה לעונה שלישית. ב-6 בספטמבר 2018, חודשה הסדרה לעונה רביעית.

 עבודות אחרות 
הספר הראשון של ריי, ספר זיכרונות שכותרתו The Misadventures of Awkward Black Girl, יצא לאור ב-2015 והפך לרב-מכר ברשימת ניו יורק טיימס. בספר, היא מתעדת את חייה באמצעות אנקדוטות הומוריסטיות, וחושפת את המאבק האישי שלה עם הקושי להשתלב חברתית, כשהיא לעיתים לא נחשבת "מספיק שחורה".

באוגוסט 2020 נודע כי ריי עתידה להפיק פרויקט תיעודי לרשת הטלוויזיה האמריקאית HBO בשם "Seen & Heard" שיעסוק באנשי טלוויזיה חלוציים ממוצא אפרו-אמריקאי.

בשנת 2022 נכללה פעם נוספת ברשימת טיים 100.

בספטמבר 2024, פורסם כי ריי לוהקה לעונה השביעית של הסדרה "מראה שחורה".

 שמה 
שם הלידה של ריי, ג'ו-עיסא, הוא שילוב של שמות הסבתות שלה: ג'ויס ואיסו. השם האמצעי שלה, ריי, הוא על שם דודתה, שהייתה אמנית.

 בתקשורת 
ב-2012, ריי נכללה ברשימה השנתית של פורבס "30 מתחת לגיל 30" בחלק של עולם הבידור.

ריי הופיעה על שער המגזין Essence במאי 2015, בגיליון "Game Changers" (משנות משחק), לצד שונדה ריימס, אווה דוברני, דבי אלן, ומארה ברוק אקיל. ריי הביעה את משאלתה שיותר אנשים של צבע יעבדו בהפקה מאחורי הקלעים כדי להשפיע על תעשיית הטלוויזיה לטווח הארוך.

 פילמוגרפיה 
 שנה שם שם באנגלית תפקיד הערות 2012–2013 The Number שחקנית: Lisa סדרת רשת 2013 The Couple'
| שחקנית: Lisa
| סדרת טלוויזיה, פרק 1
|-
| 2013
|
| dir="ltr" | How Men Become Dogs| מפיקה בפועל
|
|-
| 2013
|
| dir="ltr" |Instacurity| שחקנית: Issa
| סדרת טלוויזיה (פרק אחד)
|-
| 2013
|
| dir="ltr" | Little Horribles| מפיקה בפועל, שחקנית
|סדרת רשת
|-
| 2015-2013
|
| dir="ltr" | The Choir| מפיקה בפועל, במאית, תסריטאית
| סדרת רשת
|-
| 2013
|
| dir="ltr" | Black Actress| מפיקה
| סדרת רשת
|-
| 2013
|
| dir="ltr" | Roomieloverfriends| מפיקה בפועל
| סדרת רשת
|-
| 2014
|
| dir="ltr" | So Jaded| מפיקה בפועל
| סרט טלוויזיה
|-
| 2014
|
| dir="ltr" | Words with Girls| מפיקה בפועל
| סרט טלוויזיה
|-
| 2014
|
| dir="ltr" | Bleach| מפיקה בפועל
| סרט טלוויזיה
|-
| 2014
|
| dir="ltr" | Head Cases| מפיקה בפועל
| סדרת רשת
|-
| 2014
|
| dir="ltr" | Rubberhead| Bride 2
| סרט טלוויזיה
|-
| 2015-2014
|
| dir="ltr" | First| מפיקה בפועל שותפה, מפיקה שותפה
| סדרת רשת
|-
| 2015
|
| dir="ltr" | Killing Lazarus| מפיקה
|
|-
| 2015
|
| dir="ltr" | Get Your Life| מפיקה בפועל
| סדרת רשת
|-
| 2016–הווה
|לא בטוחה
| dir="ltr" | Insecure| מפיקה בפועל, תסריטאית, שחקנית
| סדרת רשת
|-
| 2018
|השנאה שנתתם 
| dir="ltr" | The Hate U Give|אפריל אופרה
|
|-
| rowspan="2" | 2019
| בוסית בקטנה
| dir="ltr" | Little| אפריל
| סרט קולנוע
|-
|מצחיקה בשחור
|A Black Lady Sketch Show|ג'ס; תסריטאית, יוצרת ומפיקה
|סדרת טלוויזיה
|-
| rowspan="3" |2020
|קורונה טיים
|Coastal Elites|קיילי ג'וזפסון
|סרט טלוויזיה של HBO
|-
|פוטו אהבה
|The Photograph|מיי מורטון
|סרט קולנוע
|-
|זוג יונים
|The Lovebirds|ליילני
|סרט קולנוע
|-
| rowspan="2" |2022
|שאגה
|Roar|וונדה שפרד
|פרק: "The Woman Who Disappeared"
|-
|תוכנית נקמה (אנ')
|Vengeance|אלואיז
|סרט קולנוע
|-
| rowspan="3" |2023
|ספיידרמן: ברחבי ממדי העכביש
|Spider-Man: Across the Spider-Verse|ספיידרוומן / ג'סיקה דרו (דיבוב)
|סרט קולנוע
|-
|ברבי
|Barbie|
|סרט קולנוע

 מועמדת פרס גילדת שחקני המסך ביצוע הטוב ביותר של צוות שחקנים בסרט קולנוע (2024)
|-
|מעשייה אמריקאית
|American Fiction|
|סרט קולנוע

 מועמדת פרס גילדת שחקני המסך ביצוע הטוב ביותר של צוות שחקנים בסרט קולנוע (2024)
|-
| 2025
|מראה שחורה
|Black Mirror|
|סדרת אנתולוגיה
|-
|2026
|ספיידרמן: מעבר לממדי העכביש
|Spider-Man: Beyond the Spider-Verse''ספיידרוומן / ג'סיקה דרו (דיבוב)

פרסים ומועמדויות
שנהפרסקטגוריהעבודהתוצאהמקור 2017 פרס גלובוס הזהב השחקנית הטובה ביותר בסדרת טלוויזיה - קומית או מוזיקלית לא בטוחה  פרסי BET השחקנית הטובה ביותר לא בטוחה  פרס Image השחקנית המצטיינת בסדרת קומדיה לא בטוחה  פרס Image התסריטאית הטובה ביותר בסדרת קומדיה לא בטוחה - פרק: Insecure as Fuck יחד עם לארי וילמור  פרס MTV לטלוויזיה ולקולנוע פרס הדור הבא לא בטוחה  פרס סטלייט השחקנית הטובה ביותר בסדרה, קומדיה, או סרט מוזיקלי לא בטוחה  פרס איגוד מבקרי הטלוויזיה הישג יוצא דופן בקומדיה לא בטוחה  פרס Image התסריטאית הטובה ביותר בסדרת קומדיה לא בטוחה - פרק: Hella Perspective  פרס Image התסריטאית הטובה ביותר בסדרת קומדיה לא בטוחה - פרק: Hella Great  פרס MTV לטלוויזיה ולקולנוע הופעה מצטיינת בתוכנית לא בטוחה  2018 פרס גלובוס הזהב השחקנית הטובה ביותר בסדרת טלוויזיה - קומית או מוזיקלית לא בטוחה  פרס אמי לבידור בפריים טיים השחקנית הראשית הטובה ביותר בסדרה קומית לא בטוחה  פרסי BET השחקנית הטובה ביותר לא בטוחה  פרס גרייסי השחקנית הראשית הטובה ביותר בסדרה קומית או מוזיקלית לא בטוחה  פרס "מבדר/ת השנה" של Image  פרס Image השחקנית המצטיינת בסדרת קומדיה לא בטוחה 2024פרס NAACP Imageהדיבוב הטוב ביותר של דמות - סרט קולנועספיידרמן: ברחבי ממדי העכבישהדיבוב הטוב ביותר (טלוויזיה)Young Loveפרס ה-BETהשחקנית הטובה ביותר

 עבודות ופרסומים 


 קישורים חיצוניים 





 הערות שוליים 

קטגוריה:שחקניות קולנוע וטלוויזיה אפרו-אמריקאיות
קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:יוטיובריות אמריקאיות
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:מפיקות טלוויזיה אמריקאיות
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:אמריקאים שהופיעו ברשימת טיים 100
קטגוריה:פורבס 30Under30
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קטגוריה:זוכות פרס גרייסי
קטגוריה:זוכי פרסי ה-BET: קולנוע: השחקנית הטובה ביותר